Paul A. Partain

Polas Alanas Parteinas (,  – ) – amerikiečių aktorius, geriausiai žinomas dėl Franklino vaidmens filme „Kruvinosios skerdynės Teksase“ (1974 m.).

 Biografija 
Parteinas gimė Ostine, Teksaso valstijoje. Tarnavo Jungtinių Valstijų kariniame jūrų laivyne Vietnamo karo metu, o grįžęs į JAV, dieną dirbo elektronikos gamykloje. 1972 m. rudenį sužinojo, kad buvo atleistas iš gamyklos, tačiau buvo pakviestas išbandyti suvaidinti Sidney Lumet 1974 m. filme „Mylinti Molė“.

Vėliau buvo supažindintas su Kim Henkel, filmo „Kruvinosios skerdynės Teksase“ scenaristu ir prodiuseriu. Iš pradžių Parteinas dalyvavo atrankoje autostopininko vaidmeniui, tačiau filmo režisieriaus Tobe Hooper jis nesužavėjo. Tuomet Hooper paprašė aktoriaus dalyvauti atrankoje dėl Franklino vaidmens ir galiausiai jam šį vaidmenį ir suteikė.Alison Macor. Chainsaws, Slackers, and Spy Kids 30 Years of Filmmaking in Austin, Texas University of Texas Press: Austin, 2010.

Po to, kai 1970-aisiais pasirodė dar dviejuose filmuose („Lenktynės su velniu“ ir „Dundantis griaustinis“), Polas Parteinas 1978 m. baigė aktoriaus karjerą. Vėl grįžo į kino pasaulį 1990-aisiais, pradėdamas nuo nedidelio vaidmens filme „Kruvinosios skerdynės Teksase. Kita karta“ (1995 m.), trečiojoje serijos dalyje. 1997 m. pasirodė filme „Burying Lana“.

Apie dešimt metų dirbo regioniniu pardavimų vadovu bendrovėje „Zenith Electronics Corporation“. Buvo vedęs Jean E. Partain.

2005 m. sausio 28 d. aktorius mirė nuo vėžio savo gimtajame mieste.

 Filmografija 

 Filmai 
 Metai  Pavadinimas (orig.) VaidmuoPastabos 1974 Lovin' Molly WillyNekredituotas 1974 The Texas Chain Saw Massacre Franklin Hardesty 1975 Race with the Devil Cal Mathers 1977 Rolling Thunder Svainis 1995 Texas Chainsaw Massacre: The Next Generation SlaugytojasNekredituotas 1997 Burying Lana Militia of Texas Minister2003 The Life of David Gale AlkoholikasNekredituotas
 Išnašos 

Kategorija:JAV aktoriai